56,000 കടന്ന് സെന്സെക്സ് കൊച്ചി: സെന്സെക്സ് ചരിത്രത്തില് ആദ്യമായി 56,000 പോയിന്റിനുമുകളില് വ്യാപാരം പൂര്ത്തിയാക്കി. 175 പോയിന്റ് നേട്ടവുമായി 56,124ലാണ് സെന്സെക്സ് വ്യാപാരാന്ത്യമുള്ളത്. നിഫ്റ്റി 68 പോയിന്റ് മുന്നേറി പുത്തന് ഉയരമായ 16,705ലും വ്യാപാരം അവസാനിപ്പിച്ചു. ലോകത്തെ കേന്ദ്ര ബാങ്കുകളുടെ തലവന്മാരും സാമ്ബത്തിക വിദഗ്ദ്ധരും സംബന്ധിച്ച ജാക്ക്സണ് ഹോള് മീറ്റിംഗില് അമേരിക്കന് കേന്ദ്രബാങ്കായ ഫെഡറല് റിസര്വിന്റെ ചെയര്മാന് ജെറോം പവല് ഉത്തേജക നടപടികള് സംബന്ധിച്ച സൂചന നല്കുമെന്ന വാര്ത്തകളാണ് കരുത്തായത്. ഡോളറിനെതിരെ രൂപയും മികച്ച നിലവാരത്തിലാണുള്ളത്. വ്യാഴാഴ്ചത്തെ മൂല്യമായ 74.21ല് നിന്ന് ഇന്നലെ രൂപ 73.68 ആയി മൂല്യം മെച്ചപ്പെടുത്തി. നാലുമാസത്തെ ഏറ്റവും മികച്ച ഉയരമാണിത്.